Päerdscourse

Eng Päerdscourse (oder e Päerdsrennen) ass eng Vitesskompetitioun am Reitsport bei där d'Päerd sou séier wéi méiglech iwwer eng gewëssen Distanz lafe muss. Gemenkerhand sëtzt den Jockey am Suedel um Päerd oder an engem Weenchen, dem Sulky dee vum Päerd gezu gëtt. D'Päerdscoursse gi meeschtens an engem Hippodrom ausgedroen, woubäi et do Ënnerscheeder gëtt wat de Buedem ugeet: et gëtt Grasbunnen ( Turf) a Sandbunnen  ( Dirt Track). Do dernieft gëtt et nach e besonnesche Fall an der Schwäiz, wou am Wanter Courssen um zougefruerene Séi zu Sankt Moritz an zu Arosa organiséiert ginn.

Fréier goufe vereenzelt och Courssen an de Stroosse vun enger Uertschaft ausgedroen.

 Kategorië vu Päerdscourssen 

 Grouss bekannt Päerdscourssen an der Welt 

 Päerdscourssen zu Lëtzebuerg 
Dikrech
Zu Dikrech, dat säin eegenen Hippodrom hat, sinn an der Zäit Päerdscourssen organiséiert ginn. Dat Dikrecher Päerdsrennen, wéi et genannt gouf, war iwwer d'Land eraus bekannt an huet vill Spectateuren ugezunn. Dat éischt Päerdsrennen zu Dikrech gouf 1895 organiséiert a gouf mat Ënnerbriechunge bis zum Zweete Weltkrich do vum Cercle hippique organiséiert. Deemools louch den Hippodrom nach a Richtung Gilsdref laanscht d'Sauer, wat den Nodeel hat, datt den Hippodrom net virun Iwwerschwemmunge sécher war.

No 1945 ass d'Stad Dikrech, well et u Privatinitiative gefeelt huet, op eege Fauscht virgaangen an huet 1948 an 1949 Trabcourssen mat Gespan an de Stroosse vun Dikrech ofgehalen. 1950 ass dunn den neien Hippodrom, op der Miedernacher Strooss opgaangen, do wou haut d'Schwämm ass, an d'Päerdsrenne konnten dunn do ofgehale ginn. Well de lëtzebuergesche Publikum den Intressi u Päerdscoursse lues a lues verluer huet, gouf no 1956 drop verzicht, der nach zu Dikrech z'organiséieren.Zu Huldang goufen och Ufanks der 1950er Jore Päerdscourssen organiséiert.

Den Hippiques-Bal, deen all Joer an der Fuesent ofgehale gëtt, ass haut nach déi eenzeg Manifestatioun, déi un d'Dikrecher Päerdsrenne vu fréier erënnert.

Soss doruechter

 Literatur 
Klensch, Jules: Zum Pferderennen in Diekirch am 29.Juli 1928, Luxemburger Illustrierte, Nr. 14/1928, S. 208
Herr, Jos: Diekirch, 1985, S. 325

 Kuckt och 
 Hippodrom
 Um Spaweck 

 Zu Dikrech goufe wärend ronn 60 Joer Päerdscourssen organiséiert, rtl.lu, 29.06.2023
 Der Newsletter im Rennsport 
 Berühmte Pferde – ihre Geschichten und Legenden 
 Lexikon zum Pferderennen 
 Galopp- und Trabrennbahnen in Deutschland 
 Kalender aktuelle Rennsportveranstaltungen 
 Le site du Cheval français 
 France Galop 
 Le PMU 
 Racetracks

Kategorie:Reitsport